Forsvarsdepartementet (FD) har siden 2006 kommunisert at de har hatt et ikke-normalisert forhold til Siemens, på grunn av forhold avdekket i Dalseide I-rapporten, herunder feilfakturering av Forsvaret. Dette har medført at departementet i perioden har vurdert alle anskaffelser fra Siemens fra sak til sak. Beslutningen om å normalisere forholdet til Siemens er ifølge FD tatt på bakgrunn av den tid som er gått siden avgivelsen av Dalseide I-rapporten, og fordi Siemens har tilbakebetalt det feilfakturerte beløpet. Normaliseringen innebærer at departementets og de underliggende etaters forretningsforhold til Siemens igjen vil være som før avgivelsen av Dalseide I-rapporten.